PIÈCES A L’APPUI. 
181 
©rpljec et (£urtjî>ia\ 
Orphéus fut ça en arriers 
Un très gracieux ménestriers , 
Qui faisoit chans moult délittables , 
Selon ce que dient les fables. 
Advint que il perdi sa mie, 
Dont il menoit doulente vie ; 
Car long temps li courrit après 
Par bois et par champs et par prés. 
Toulevoye en se complaingnant 
Tousiours aloit chalumelant. 
La doulceur de ses chalumeaulx 
Les chesnes et les grans sapeaulx 
Faisoit troter et courre en dance; 
Les rivières, qui par pesance 
Avant le contreval courroient, 
A son très doulz chant s’arrestoient ; 
Li cerfs se joingnoit au lyon 
Et li lièvres au chien félon , 
Pour la très doulce mélodie 
Qu’il faisoit en quérant sa mie. 
Quant ne la puet trouver sur terre , 
En enfer la veult aler querre, 
Et se complaint des dieux d’amont 
Qui de son plour semblant ne font 
Et ne li veulent révéler 
Où sa mie pourra trouver. 
Quant Orphéus vient à la porte , 
Très durement se desconforte ; 
Car à la porte un chien demeure 
Qui tout desrompt et tout deveure , 
Que l’on appelle Cerberus. 
Lors fu esbays Orphéus ; 
Car cil mastins avoit trois lestes , 
Ce que n’ont pas les autres besles. 
Si prinst à touchier sa vielle 
Si doulcement, qu’à sa cordelle 
Trahi le mastin députaire 
Et le fist doulz et débonnaire. 
Quant il ot le portier passé 
Qui ne l’ot ne mort ne quassé, 
Si encontra les trois déesses 
Qui sont encor plus felonnesses ; 
En cest siècle les âmes temptent, 
En l’autre siècle les tourmentent. 
Quant regarda ces forsenées, 
N’est pas séurs de ses durées. 
Toutevoye en avant ala 
Et si doulcement viela , 
Qui fist, au doulz son de sa corde , 
Encliner à miséricorde 
Elles qui tourmentent les armes 
Et leur fist geter maintes larmes. 
Quant Orphéus ot eschappiés 
Ces dyablesses entorchonnées , 
Si trouva la roe Ysion , 
Tourment de granl affliction. 
Ysion fut pour ses péchiez 
En une roe estachiez 
Par piez et par mains et par teste. 
Celle roe point ne s’arreste , 
Repox au monde ne li donne ; 
Car de jour et de nuit se donne. 
Orphéus prinst si doulcement 
A demener son instrument, 
Que , pour son très doulz vieller , 
La roe cessa de roeler, 
Aussi comme s’elle eust envie 
D’entendre celle mélodie 
Licius estoit d’autrepart 
Qui fut uns bonis de malepart 
Et qui, pour sa présumpcion, 
Est en moult grant affliction ; 
Car un voultour , oiseau de proye , 
De son ventre li trait le foye. 
Quant le voultour oy le chant 
Qui mélodie faisoit grant, 
Pour la doulceur liève la teste 
Et du mengier tantost s’arreste. 
Or, s’en va Orphéus sa voye; 
En plourant, fait semblant de joye ; 
